Kristiansands mekaniske verksted

**Kristiansands mekaniske verksted** (**KMV**) er et tidligere skipsbyggingsverft i Kristiansand. Det har ei lang historie. I perioden fra 1945 til 1979 var Sverre Walter Rostoft administrerende direktør.

## Verftsområdet
KMV holdt til i området mellom Kristiansand jernbanestasjon og oljetankanleggene på Vesterveien, mellom Hampa og badeplassen Sandvika ved Grimsbekkens utløp i Vestre havn. Verkstedet ble etterhvert betydelig i størrelse og var en stor lokal arbeidsplass. Området som var avsperret med gjerder og bare tilgjengelig fra land gjennom en kjøreport, inneholdt da virksomheten var fullt utbygd en slipp, ei tørrdokk og ei utrustningskai i tillegg til verkstedets bygninger. Dessuten hadde verkstedet ei mindre tørrdokk på Bredalsholmen.

Verkstedet bygget nye skip og utførte andre typer vedlikeholds- og verkstedsoppdrag.

## Etterkrigsperioden
Det første motorskipet gikk av stabelen i 1941, mens det siste dampskipet ble levert så sent som i 1953. En ny bedding var klar i 1955 og verkstedet kunne bygge skip opptil 12&nbsp;000 tonn. Verkstedets siste periode var preget av nye skipstyper og utvikling mot større skip. Den utviklinga rev etter hvert bort det økonomiske grunnlaget for verkstedet, på samme måte som et stort antall andre nordiske verksteder også mistet sine kunder. I Sverige omtales hendelsene i denne perioden som verftskrisen.

Verkstedet hadde klare begrensninger i forhold til nye skipstyper. Da utviklinga i verdenshandelen endret rammebetingelsene for verftsindustrien var det slutt. Blant de siste prosjektene ved verkstedet var byggingen av CS «Skagerrak» (i dag CS Nexans Skagerrak) som gjennomførte legging av en sjøkabel fra Kristiansand til Hirtshals i Danmark. Kabelskipet har senere lagt kabler andre steder, bl.a. fra Nederland til området ved Flekkefjord.

Verkstedet gjennomførte modifikasjon av flere skip for spesialisert transport og utførte ordinære verkstedoppdrag. Kristiansandsskipet M/T «Stolt Sagona» ble som eksempel modifisert fra ordinært tankskip til kjemikalietankskip ved verkstedet i 1967.

Verftet gikk konkurs i 1990. Den ble da kjøpt opp av Westamarin A/S, og gikk konkurs igjen i 1996 og lagt ned. Aker Maritime A/S kjøpte verftet for spesialisering innenfor oljeindustrien og er fortsatt i drift.

## Eldre historie
Verkstedet ble startet som Oddernæs mecaniske Værksted I Prestvika, øst for Otras utløp i 1855. 10 år senere ble det flyttet til nordvestre del av Kvadraturen. I 1872 ble firmanavnet endret til Christianssands mek. Værksted. I 1908 kjøpte verkstedet Christianssand Dok-Compagni og fikk med det tilgang til tørrdokk på Bredalsholmen. Passasjerdamperen DS «Rap» som ble sjøsatt i 1867 var det første dampskipet som i sin helhet ble bygd i Kristiansand. Fra 1867 til 1955 ble det levert 193 skip fra verkstedet. Det første motorskipet ble levert i 1941, mens det siste dampskipet gikk av stabelen så sent som i 1953. På det meste, i 1950-årene, hadde verkstedet rundt 500 ansatte.

## Tidligere navn

Verftet ble grunnlagt i 1855 som Oddernæs Mek. Værksted i daværende Christianssand. I 1870 ble navnet endret til Christianssands Mek. Værksted frem til 1913. Siste navnendring ble da til for å modernisere til den nye skrivemåten for byen, Kristiansand Mek. Verksted A/S.

## Skip bygget ved Kristiansands Mek. Verksted

*Komplett*

## Referanser


## Eksterne lenker
* Katalog til arkiv etter Kristiansands Mek. Verksted hos Statsarkivet i Kristiansand 
* Kristiandsand mekaniske verksted på Skipet.no Skrevet av Per Sundfær